আর্খিপ কুইন্ডজি

আর্খিপ ইভানোভিচ কুইন্ডজি ( ; ) বা আর্খিপ কুইন্ডজি (; ২৭ জানুয়ারি ১৮৪২ – ২৪ জুলাই ১৯১০) ছিলেন মারিউপোল (আধুনিক পূর্ব ইউক্রেন) অঞ্চলের পন্টিক গ্রিক বংশোদ্ভূত রুশ সাম্রাজ্যের একজন ভূদৃশ্য চিত্রশিল্পী ছিলেন। কুইন্ডজি ছিলেন রুশ রসায়নবিদ দিমিত্রি মেন্দেলিয়েভের অন্যতম সেরা বন্ধু যার সাথে তিনি রঙের গবেষণায় সহযোগিতা করেছিলেন।
কুইন্ডজির সঠিক জন্ম তারিখ অজানা। যদিও এটি বিশ্বাস করা হয়েছিল যে তিনি ১৮৪২ সালে জন্মগ্রহণ করেছিলেন, আর্কাইভের সর্বশেষ আবিষ্কারগুলি থেকে বোঝা যায় যে তিনি ১৮৪১ সালে জন্মগ্রহণ করেছিলেন। কুইন্দঝিকে, যখন সেন্ট পিটার্সবার্গ একাডেমি অব আর্টস তার জন্ম তারিখ স্পষ্ট করার জন্য জিজ্ঞাসা করেছিল, তিমি "স্পষ্টভাবে ১৮৪১ লিখেছিলেন, তারপরে, সন্দেহের সাথে, জানুয়ারি, এবং তারপর কয়েকবার মাস অতিক্রম করেছিলেন"।
গবেষকরা বিশ্বাস করেন যে তিনি ১৮৪১ সালের জানুয়ারি থেকে মার্চের মধ্যে কোন সময়ে জন্মগ্রহণ করেছিলেন। সাধারণভাবে স্বীকৃত তারিখটি ২৭ জানুয়ারি, যদিও কুইন্ডজি ১৯ ফেব্রুয়ারি ওএস-এ তার নাম দিবস উদযাপন করেছিলেন। (4 মার্চ N.S.), আর্চিপ্পাসের ভোজে।
আর্খিপ ইভানোভিচ কুইন্ডজি ১৮৪২ সালের ২৭ জানুয়ারি তৎকালীন রুশ সাম্রাজ্যের মারিওপোলে জন্ম নেন। তিনি তাগানরোগ শহরে ছেলেবেলা কাটান। তার খ্রিস্টান নাম গ্রিক, Ἄρχιππος, (আর্চিপোস, ἄρχος (আর্কোস) "মালিক" এবং ἱππος (হিপ্পোস) "ঘোড়া": "ঘোড়ার মালিক"; তুলনা. Colossians ৪:১৭;) থেকে রুশ অনুবাদ, এবং তার পদবিটি তার দাদার ভোকেশনাল ডাক নামের একটি রুশ উপস্থাপনা যার অর্থ তাতার ভাষায় 'স্বর্ণকার' (তুলনা. তুর্ক, "কুয়ুমকু")। তার পিতা ইভান খ্রিস্টোফোরিভিচ কুইন্ডজি ছিলেন পন্টিক গ্রিক জুতো প্রস্তুতকারক। কুইন্ডজি একটি দরিদ্র পরিবারে বড় হয়েছেন। ছয় বছর বয়সে কুইন্ডজির পিতা-মাতা মারা যান। তাই তাকে গৃহপালিত পশু চারণ এবং গির্জার ভবনে ও ভুট্টার বণিকের দোকানে কাজ করাতে বাধ্য করা হয়েছিল। তিনি পরিবারের একজন গ্রিক শিক্ষক বন্ধুর নিকট তিনি প্রাথমিক পাঠ নেন এবং পরে স্থানীয় বিদ্যালয়ে অধ্যয়ন করেন।
১৮৫৫ সালে, ১৩-১৪ বছর বয়সে ইভান আইভাজভস্কির অধীনে শিল্প অধ্যয়নের জন্য কুইন্ডজি ফিডোসিয়া সফর করেছিলেন। তবে তিনি কেবল রঙ মিশ্রিত করার কাজেই নিযুক্ত ছিলেন। পরিবর্তে আইভাজভস্কির ছাত্র অ্যাডল্ফ ফ্যাসলারের সাথে পড়াশোনা করেছিলেন তিনি। ১৯০৩ সালের একটি বিশ্বকোষীয় নিবন্ধে বলা হয়েছিল: "যদিও কুইন্ডজিকে আইভাজভস্কির ছাত্র বলা যায় না, তবে পরবর্তীকালে সন্দেহাতীতভাবেই তিনি চিত্রাঙ্কনের পদ্ধতিতে আইভাজভস্কির কাছ থেকে অনেক ধার করেছিলেন।" ব্রিটিশ শিল্প ইতিহাসবিদ জন ই. বোল্ট লিখেছেন যে "আইভাজভস্কির সূর্যাস্ত, ঝড় এবং মহাসাগরগুলির সাথে জড়িত আলো ও রূপের প্রাথমিক জ্ঞানটি যুবক কুইন্ডজিকে স্থায়ীভাবে প্রভাবিত করেছিল।"
১৮৬০ থেকে ১৮৬৫ সাল পর্যন্ত এই পাঁচ বছর, কুইন্ডজি তাগানরোগে সিমিয়ন ইসাকোভিচের আলোকচিত্রশিল্প স্টুডিওতে রিটাচার হিসেবে কাজ করেছিলেন। তিনি নিজের আলোকচিত্রশিল্প স্টুডিওটি খোলার চেষ্টা করেছিলেন, তবে ব্যর্থ হন। এরপরে কুইন্ডজি সেন্ট পিটার্সবার্গের উদ্দেশ্যে তাগানরোগ ত্যাগ করেন।
তিনি মূলত স্বাধীনভাবে চিত্রকর্ম অধ্যয়ন করেছেন। পরে ১৮৬৮ থেকে সেন্ট পিটার্সবার্গ একাডেমি অব আর্টসে অধ্যয়ন করেন এবং ১৮৯৩ সাল পর্যন্ত একজন পূর্ণ সদস্য হিসেবে যুক্ত ছিলে ন। তিনি ভ্রমণ শিল্প প্রদর্শনী পেরেদভিজনকির সহ-অংশীদার ছিলেন। এটি একশ্রেণীর রুশ বাস্তববাদী শিল্পী গোষ্ঠি যারা একাডেমিক বিধিনিষেধের প্রতিবাদে একটি শিল্পী সমবায় গঠন করেছিলেন যা ১৮৭০ সালে ভ্রমণ শিল্প প্রদর্শনী সমাজে রূপান্তরিত হয়েছিল।
১৮৭২ সালে একাডেমি ত্যাগ করে তিনি মুক্তপেশাজীবী হিসেবে কাজ শুরু করেন। "ভালাম দ্বীপে" (১৮৭৩) চিত্রকর্মটি ছিল প্রথম শিল্পকর্ম যা পাভেল ট্রেটিয়াকভ তার আর্ট গ্যালারির জন্য অধিকৃত হয়ছিলেন। ১৮৭৩ সালে লন্ডনে আন্তর্জাতিক শিল্প প্রদর্শনীতে "তুষার" চিত্রকর্মের জন্য তিনি ব্রোঞ্জ মেডেল লাভ করেন। ১৮৭০-এর দশকের মাঝামাঝি তিনি বেশকয়েকটি চিত্রকর্ম তৈরি করেছিলেন, যাতে পেরেডভিজনিকির চেতনায় কংক্রিট সামাজিক সংস্থার জন্য ভূদৃশ্য মোটিফ করা হয়েছিল। যার মধ্যে "বিস্মৃত গ্রাম" (১৮৭৪), "চুমাটস্কি পথ" (১৮৭৫), দুটো চিত্রকর্মই ট্র্যাটিয়াকভ গ্যালারিতে সংরক্ষিত রয়েছে।
২০১৯ সালে ১৯ জানুয়ারি, মস্কোর ট্র্যাটিয়াকভ গ্যালারি থেকে দিবালোকে তার শির্পকর্ম "আই-পেট্রি. ক্রিমিয়া" চুরি গিয়েছিল, পরদিন আবার তা উদ্ধার করা হয়। যে ব্যক্তি পেইন্টিংটি চুরি করেছিল তাকে তিন বছরের কারাদণ্ড দেওয়া হয়েছিল।
২০২২ সালের মার্চে, ইউক্রেনে রুশ আক্রমণ এবং মারিওপোল অবরোধের সময় কুইন্ডজি শিল্প জাদুঘরটি ধ্বংস হয়ে গেছে বলে জানা গেছে। জাদুঘরে কুইন্ডজির তিনটি সৃষ্টিকর্ম রাখা হয়েছিল; "লাল সূর্যাস্ত", "এলব্রাস" এবং "শরৎ", যা জাদুঘর থেকে সরানো হয়েছে বলে বিশ্বাস করা হয়েছিল কিন্তু নিশ্চিত করা হয়নি।
২০২২ সালের ২৭ জানুয়ারি, গুগল ডুডল আর্খিপ কুইন্ডজির ১৮০তম জন্মদিন উদযাপন করেছে।